ཀྲུང་གོ་མི་དམངས་ནི་རླབས་ཆེ་བའི་ཕུགས་བསམ་སྙིང་སྟོབས་ལྡན་པའི་མི་དམངས་ཤིག་ཡིན།ལོ་ངོ་སྟོང་ཕྲག་དུ་མའི་ལོ་རྒྱུས་ཀྱི་ཆུ་རྒྱུན་རིང་མོའི་ཁྲོད་ཀྲུང་གོ་མི་དམངས་ཀྱིས་དུས་དང་རྣམ་པ་ཀུན་ཏུ་ཡིད་ལ་ཕུགས་བསམ་བཅངས་པ་དང་དོན་གཉེར་ལྷོད་མེད་བྱས་ནས།ང་ཚོར་འབྱོར་འབྲིང་སྤྱི་ཚོགས་ཀྱི་འདུ་ཤེས་ཆགས་པར་མ་ཟད།འཛམ་གླིང་སྤྱི་སྙོམ་དུ་འགྱུར་བར་ཁ་ལོ་བསྒྱུར་བའི་བརྩེ་སེམས་ཀྱང་ཆགས་པར་གྱུར་ཅིང་།ཕན་ཀུའུ་ཡིས་གནམ་བཏེགས་པ་དང་།ཉི་ཝ་ཡིས་གནམ་གྱི་ཁུང་བུར་ཞིག་གསོ་བྱས་པ།ཧྥུ་ཞི་ཡིས་སྤར་ཁ་བརྒྱད་ཀྱི་རི་མོ་བྲིས་པ།ལྷ་སོ་ནམ་པས་རྩྭའི་བྲོ་བ་མྱངས་པ།ཁྭ་ཧྥུ་ཡིས་ཉི་མ་དེད་པ།ཅིང་ཝེ་ཡིས་རྒྱ་མཚོ་བསུབ་པ།ཡུས་ཀུང་གིས་རི་བོ་སྤོས་པ་སོགས་རང་རྒྱལ་གྱི་གནའ་བོའི་ལྷ་སྒྲུང་དེ་དག་གིས་ཀྲུང་གོ་མི་དམངས་ཀྱིས་དོན་གཉེར་བྱེད་ཕོད་པ་དང་ཕུགས་འདུན་མངོན་འགྱུར་བྱེད་པའི་རྩེ་གཅིག་གི་སྙིང་སྟོབས་གཏིང་ཟབ་སྒོས་མཚོན་ཡོད།རི་བོ་ཇི་འདྲའི་མཐོ་ན་ཡང་།ཡར་འཛེགས་ཀྱིན་སོང་ན་རི་རྩེར་སོན་ཐུབ་ཅིང་།ལམ་ཐག་ཇི་འདྲའི་རིང་ན་ཡང་།གོམ་ཤུགས་མཐར་བསྐྱལ་ན་འབྱོར་ཐུབ་པ་ཀྲུང་གོ་མི་མངས་ལ་ཡིད་ཆེས་ཡོད།ཉེ་བའི་དུས་རབས་འགའི་རིང་ནས།ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་མངོན་འགྱུར་ཡོང་བར་བྱ་རྒྱུ་ནི་ཀྲུང་ཧྭ་མི་རིགས་ཀྱི་རླབས་ཆེ་བའི་ཕུགས་འདུན་དུ་གྱུར་ཡོད་ཅིང་།ཀྲུང་གོ་མི་དམངས་ཀྱིས་ལན་བརྒྱར་ཕམ་ཡང་དཔའ་མི་ཞུམ་པ་དང་བློ་བརྟན་འགྱུར་བ་མེད་པར་དགྲ་བོ་དང་དམར་འཛིང་མཐའ་འཁྱོལ་བྱེད་པའི་དཔའ་ཉམས་དང་རང་སྟོབས་རང་སྤེལ་གྱི་རྨང་གཞིའི་སྟེང་ཉམས་པ་སོར་ཆུད་བྱེད་པའི་ཆོད་སེམས་བཅངས་ནས།འཛམ་གླིང་མི་རིགས་ཀྱི་ནགས་ཚལ་དུ་རང་ཚུགས་ཐུབ་པའི་ནུས་ཤུགས་ཀྱིས་རླབས་ཆེ་བའི་ཕུགས་འདུན་འདི་ཉིད་མངོན་འགྱུར་ཡོང་ཆེད་ལོ་ངོ་ཆིག་བརྒྱ་བདུན་ཅུ་ལྷག་གི་རིང་འབད་བརྩོན་རྒྱུན་འཁྱོངས་བྱས་ཡོད།ག་སྔར་ཀྲུང་གོ་མི་དམངས་ལོ་རྒྱུས་སྟེང་གི་དུས་སྐབས་གང་དང་གང་ལས་ཀྱང་ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་མངོན་འགྱུར་ཡོང་བར་སྔར་ལས་ཐག་ཉེ་ཞིང་སྔར་ལས་ཡིད་ཆེས་དང་ནུས་པ་ཡོད།གལ་ཏེ་ཀྲུང་གོ་མི་དམངས་དུང་ཕྱུར་བཅུ་གསུམ་ལྷག་གིས་དུས་དང་རྣམ་པ་ཀུན་ཏུ་འདི་ལྟ་བུའི་རླབས་ཆེན་གྱི་ཕུག་འདུན་སྙིང་སྟོབས་དར་སྤེལ་བྱས་ཚེ།ང་ཚོས་ངེས་པར་དུ་ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་མངོན་འགྱུར་ཡོང་ཐུབ་པ་ང་ལ་ཡིད་ཆེས་ཡོད།